《定风波 商角调 商角调 西江客舍》
元代·张翥

恨行云、特地高寒，牢笼好梦不定。婉娩年华，凄凉客况，泥酒浑定病。画阑深，碧窗静。一树瑶花可怜影。低映。怕月明照见，青禽相并。素衾自冷。又寒香、枕上薰愁醒。甚银床霜冻，山童未起，谁汲墙阴井。玉笙残，锦书迥。应是多情道薄＊。争肯。便等闲孤负，西湖春兴。

作者简介：张翥(1287～1368) 元代诗人。字仲举，晋宁（今山西临汾）人。少年时四处游荡，后随著名文人李存读书，十分勤奋。其父调官杭州，又有机会随仇远学习，因此诗文都写得出色，渐有名气。张翥有一段时间隐居扬州，至正初年(1341)被任命为国子助教。后来升至翰林学士承旨。